CELEX: 32021D1746
Language: sk
Date: 2021-09-28 00:00:00
Title: Rozhodnutie Rady (EÚ) 2021/1746 z 28. septembra 2021, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de España

4.10.2021   
               
               
                  SK
               
               
                  Úradný vestník Európskej únie
               
               
                  L 350/3
               
            
         ROZHODNUTIE RADY (EÚ) 2021/1746
         z 28. septembra 2021,
         ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de España
         RADA EURÓPSKEJ ÚNIE,
         so zreteľom na Protokol č. 4 o Štatúte Európskeho systému centrálnych bánk a Európskej centrálnej banky, ktorý je pripojený k Zmluve o Európskej únii a k Zmluve o fungovaní Európskej únie, a najmä na jeho článok 27 ods. 1,
         so zreteľom na odporúčanie Európskej centrálnej banky zo 16. júla 2021 Rade Európskej únie o externom audítorovi Banco de España (ECB/2021/29) (1),
         keďže:
         
                     (1)
                  
                  
                     Účty Európskej centrálnej banky (ECB) a národných centrálnych bánk členských štátov, ktorých menou je euro, majú overovať nezávislí externí audítori odporúčaní Radou guvernérov ECB a schválení Radou Európskej únie.
                  
               
                     (2)
                  
                  
                     V roku 2018 Banco de España vybrala za svojho externého audítora na finančné roky 2018 až 2020 dočasné združenie podnikov Mazars Auditores, S.L.P. – Mazars, S.A. s možnosťou predĺženia mandátu na finančné roky 2021 a 2022.
                  
               
                     (3)
                  
                  
                     Mandát súčasného externého audítora Banco de España, dočasného združenia podnikov Mazars Auditores, S.L.P. – Mazars, S.A., sa skončil po vykonaní auditu za finančný rok 2020 v súlade s rozhodnutím Rady (EÚ) 2018/1518 (2).
                  
               
                     (4)
                  
                  
                     Banco de España má v úmysle predĺžiť mandát dočasného združenia podnikov Mazars Auditores, S.L.P. – Mazars, S.A. na finančné roky 2021 a 2022. Toto predĺženie je možné v súlade so zmluvnými dojednaniami medzi Banco de España a dočasným združením podnikov Mazars Auditores, S.L.P. – Mazars, S.A.
                  
               
                     (5)
                  
                  
                     Rada guvernérov ECB odporučila, aby dočasné združenie podnikov Mazars Auditores, S.L.P. – Mazars, S.A. bolo vymenované za externého audítora Banco de España na finančné roky 2021 a 2022.
                  
               
                     (6)
                  
                  
                     Následne po odporúčaní Rady guvernérov ECB by sa rozhodnutie Rady 1999/70/ES (3) malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 1 rozhodnutia 1999/70/ES sa odsek 3 nahrádza takto:
            
               
                  „3.   Dočasné združenie podnikov Mazars Auditores, S.L.P. – Mazars, S.A. sa týmto schvaľuje za externého audítora Banco de España na finančné roky 2021 a 2022.“
               
            
         
         
            Článok 2
            Toto rozhodnutie nadobúda účinnosť dňom jeho oznámenia.
         
         
            Článok 3
            Toto rozhodnutie je určené Európskej centrálnej banke.
         
         
            V Bruseli 28. septembra 2021
            
               
                  Za Radu
               
               
                  predsedníčka
               
               S. KUSTEC
            
         
         
            (1)  Ú. v. EÚ C 299, 27.7.2021, s. 2.
         
            (2)  Rozhodnutie Rady (EÚ) 2018/1518 z 9. októbra 2018, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de España (Ú. v. EÚ L 256, 12.10.2018, s. 63).
         
            (3)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).